Sep-yara milito
Sep-yara milito (1754 e 1756 til 1763) opozis Unionita Rejio, Prusia e Hanover kontre Francia, Rusia, Suedia, e Saxonia. Hispania e Portugal esis pose en la konflikto, dum ke armeo di neutrala Nederlando esis atakata en India.

Kauzi 

La sep-yara milito povas esar vidata kom kontinuo di Milito dil Austriana sucedo. Dum ta konflikto, rejo Frederick 2ma di Prusia ganis richa provinco di Silezia. Imperiestrino Maria Theresa di Austria signatis Kontrato di Aix-la-Chapelle nur por rekonstruktar sua armeo e instalar nova federuro kun multa pueri.

Britania, qua havis la maxim multa kolonii kun maxim forta navaro, esis la komplemento di Prusia, qua havas la maxim potenta armeo.

Debuto di milito 

Kombato komencis en Ohio (Nord-Amerika) ye 1754. La milito extensis su ad Europa ye 15 di mayo 1756, kande Britania deklaris kontre Francia. Ye 29 di agosto l'armeo di Frederick pasis la frontiero di Saxonia.

Europea teatro 

En Europana teatro, Prusia esis min forta nombrale ma ne forcale, kam olua opozanti. Ulo esis armeo kun lando, ne l'altra senco.

La saxona armeo prenis defensiva poziciono apud Pirna, e Frederick ne havis selekto ecepte izolar e hungrigar li. Austriana rinforco esis blokusata dum Lobositz-batalio.

Ye printempo di 1757, Frederick itere iniciis per marchado vers Praha. Pos la sangoza Praha-batalio il komencis asiejo ma il subisis unesma vinkeso ye Kolin-batalio.

Kozi lore prizentis multa desfacilesi por Prusia, kun mobilizita austriani atakanta teritorio di Prusia e franca armeo proximeskanta de westo. Frederick ambe komplete aplastis franciani ye Rossbach-batalio ed austriani ye Leuthen-batalio; to establisis il kom itere maxim bona generalo, e ilua homi kom maxim efektiva soldati en la mondo.